आज हमारी सुहागरात होगी

Thu, 01 Jan 2026 15:04:48 +0000

कैबिन का माहौल बेहद ठंडा और भारी था। एसी की हवा चल रही थी लेकिन कमरे में मौजूद तीनों लोगों को अपने पसीने की बूंदें साफ़ महसूस हो रही थीं। रेवॉल्विंग चेयर पर बैठे प्रिंसिपल राजेन्द्र मिश्रा का चेहरा पथराया हुआ था। उनके सामने टेबल के दूसरी तरफ शाही अंदाज़ में पैर पर पैर चढ़ाए दृश्यम बैठा था। उसकी कुर्सी पर बैठने का ढंग ही ऐसा था कि मानो पूरा कैबिन उसका हो। उसकी गहरी, ठंडी आंखें बिना पलक झपकाए सीधे प्रिंसिपल पर टिकी हुई थीं। वही उसके बगल में सिर झुकाए रायशा खड़ी थी। उसकी आंखें ज़मीन पर गड़ी थीं मगर चेहरा अब भी उतना ही सख़्त और बेफिक्र था।.